“افتكرته بيضحك”.. عمر الشريف يروي لحظة وفاة محمود المليجي
#000003
تمر اليوم الذكرى الـ 40 لوفاة شرير السينما المصرية، الفنان الكبير محمود المليجي، إذ رحل عن عالمنا في 6 يونيو 1983.
#000006
الراحل محمود المليجي قدم للفن المصري أكثر من 500 عملًا بين السينما والتلفزيون.
#000007
محمود المليجي الذي يعتبر من أهم الفنانين الذين جسدوا أدوار الشر ، حتى أُطلق عليه لقب “شرير السينما المصرية”؛ لم يتوقف مطلقا عن مواصلة مشواره الفني حتى مع تقدمه في العمر، حتى أنه رحل عن دنيانا يوم 6 يونيو 1983، إثر إصابته بأزمة قلبية مفاجئة أثناء تصويره دور في فيلم “أيوب” مع النجم عمر الشريف.
#000008
الشريف روى في لقاء سابق له عبر قناة “دريم” قصة وفاة محمود المليجي، وقال: “أستاذ محمود مات في إيديا وإحنا قاعدين لوحدنا خالص، كنا بنصور فيلم (أيوب) وعندنا أوردر الساعة 10 الصبح في ملهى ليلي بشارع الهرم، جيت أنا في ميعادي ملقتش لا عمال ولا مخرج ولا أي حد، شوية ببص لقيته داخل مع أنه كان طول الليل بيشتغل، هو مات من كتر الشغل اللي عمله في أواخر حياته وهو راجل كبير”
#000009
وأضاف عمر الشريف: “المليجي جِه قعد معايا، قولتله: والله يا أستاذ محمود أنت الوحيد اللي جيت مفيش حتى عامل جِه.. وفجأة عمل صوت كده وراح، أنا افتكرته بيضحك بعدين لقيته مش معايا، جريت في الشارع أنادي على الناس وأقول: تعالوا شوفوا الأستاذ.. قولتلهم: تعبان أوي الأستاذ محمود.. قالولي: ده مش تعبان، ده مات”.
#000010
يُتابع الشريف متحدثا عن محمود المليجي: “الله يرحمه كان حبيبي، كنت بموت فيه، محمود المليجي من أكبر الممثلين في تاريخ مصر، كنت بحب تمثيله أوي، كان ممثل عبقري، عمل حاجات لا تُنسى مع صلاح أبو سيف ويوسف شاهين وأفلام قديمة كانت حلوة أوي حتى لو كان دوره صغير، زي دوره الصغير في فيلم (غزل البنات)، ظهر وكأنه جان في السينما رغم أن معظم أدواره كان بيطلع شرير، الله يرحم أستاذ محمود”.
#000011
وتُوفي محمود المليجي يوم 6 يونيو 1983، إثر إصابته بأزمة قلبية مفاجئة أثناء تصويره دور في فيلم “أيوب” مع عمر الشريف.
#000012
بعد أزمة حلاقة ابنته..شريف منير يعتذر:” أنا غلطان وقليل الذوق”
#000019
اخبار التكنولوجيا
#000022
فيسبوكتويتربينتيريستيوتيوبانستقرام‏Paypal
#000024